鄒放，字鶴似，江蘇省上元縣人，監生，清代四川知縣。 生平 由監生，遵籌餉例報捐州判，指分四川試用 同治十年六月二十日到省 同治十二年十月，防勦滇回出力，州判鄒放，著免補本班，以知縣留於四川，歸候補班前先補用「內閣奉諭旨：吳棠奏特叅未能勝任各員等語。四川鹽源縣知縣裘嗣錦，年老多病，難膺民社，著以原品休致。梁山縣知縣沙藻坐，人尚謹飭，難勝繁劇，著撤任，俟有相當缺出，另行補用。餘著照所議辦理。該部知道。又奉諭旨：魁玉、吳棠奏遵保川軍防勦滇回，並厯次勦匪出力員弁，開單請獎一摺。逆囘滋擾雲南十有餘年，四川防勦各軍，或協克城池，或生擒首逆，現在全省肅清。其敘州府屬邊界土匪郭心齋等股，亦經設法勦除。在事各員弁著有微勞，自應量予獎勵。記名提督建昌鎮總兵劉寶國，著賞穿黃馬褂。單開之提督唐友耕、總兵何行保，均著交部從優議敘。叅將靳勝正，著以副將仍留原省，無論題推缺岀，儘先前即補。守備胡得成，著免升都司，以遊擊留於湖北，無論題推缺出，儘先前即補，並賞加副將銜。遊擊蕭鳴炳，著以叅將無論題推缺出，儘先前即補。鄧衍秩，著以叅將留於四川，遇有題推缺出，儘先前即補。都司吳全禮等，均著以遊擊留於四川，遇有題推缺出，儘先前即補。總兵定長，著賞加提督銜。署叅將薛佔超，著賞加總兵銜。叅將德綬，著賞加副將銜。守備柳相治等，均著以都司留於四川，無論題推缺出儘先前即補。千總梁成棟，著以守備留於湖北遇缺儘先前即補，並賞戴花翎。單松和等，均著以守備留於四川遇缺儘先前即補。把總姚綽等，均著以千總儘先拔補。姚綽等六員，並賞換五品花翎。何映眠等四員，並賞加守備銜，馬三元等五員，並賞戴五品藍翎。軍功楊成棟等，均著以把總儘先拔補，並賞戴藍翎。知縣劉朝宗，著免選本班，以同知直隸州知州分發省分，歸候補班前遇缺儘先即補。同知彭祿，著賞戴藍翎。通判黃喬年，著免選本班，以同知直隸州知州不論雙單月遇缺前先選用。府經厯馬晉錫，著免選本班，以知縣不論雙單月遇缺前先即選，並賞加同知銜。巡檢施鴻鈞等，均著以府經厯、縣丞，不論雙單月遇缺儘先前即選。俊秀劉朝愷等，均著以從九品不論雙單月遇缺儘先前即選，並賞戴藍翎。土司松朗札什，著賞加宣尉司土職銜。項公秋齊典等，均著賞戴四品藍翎。協領塔斯杭阿，著以副都統記名簡放，先換頂帶。札木丹著賞加副都統銜。防禦塔爾哈本等，均著以佐領儘先補用，先換頂帶。戴文熙，著賞戴花翖。翎催多斯歡等，均著以驍騎校儘先補用。遊擊何鑑等，均著以叅將仍留四川儘先前補用。苑承先著免補遊擊，以叅將儘先前補用，並賞加副將銜。謝思友著以副將仍留四川儘先前補用。都司張忠祥，著免補都司，以遊擊留於兩江督標遇缺儘先前補用。守備浦廷貴等，均著免補守備，以都司遇缺儘先前補用。千總徐興，著免補千總，以守備仍留四川儘先前補用，並賞加都司銜。叅將向忠，著賞戴花翎。遊擊費三春，著賞加副將銜。都司元斌，著開缺，以遊擊留於四川儘先前補用。騎都尉周天桂，著以都司留於四川儘先前補用。都司馬元珍等，均著賞換花翎。守備張祖純，著賞加都司銜。千總楊鳴皋等，均著以守備儘先前補用。江國安，著以守備仍留四川儘先前補用。把總楊正超，著俟升補千總後，以守備儘先前補用。守備龔開明等，均著賞戴藍翎。道員黃雲鵠，賞加二品頂帶，賞戴花翎。魏邦、邦慶，著賞加按察使銜，賞戴花翎。員外郎蔣善謩，著免選本班，以知府留於四川，歸候補班前先補用。知州李希鄴，著俟選缺後以知府用。知縣艾耀廷，著俟補缺後以同知用，先換頂帶，並賞戴花翎。周瀚，著歸候補班補用。州判鄒放等，均著免補本班，以知縣留於四川，歸候補班前先補用。縣丞茅越，著免補本班，以知縣分發省分，歸候補班前先補用。從九品勝正，著免補本班，以主簿留於四川，歸候補班前遇缺儘先補用。道員鍾肇立，著無論何項道同缺出，儘先前提奏。知府顧開第，著賞加按察使銜。許培身等，均著俟歸道員班後，賞加二品頂帶。鄧承彬等，均著賞加鹽運使銜。候補同知直隸州知州邱廣生，著賞給該員父母從四品封典，並將本身妻室封典貤封祖父母。知縣李汝南，著賞給該員父母從九品封典，並將本身妻室封典貤封祖父母。周錫犖，著賞加同知銜。舉人靈明，著以知縣不論雙單月選用。州判葉寶昌，著俟選缺後以知縣用。訓導李維馥，著歸歳貢生本班，遇缺儘先前即選。文童袁敬廷，著以從九品留於四川，歸候補班遇缺前先補用。舉人李昌言等，均著俟服闋後，以知縣不論雙單月選用。教諭姚鏞，著俟服闋後，賞加內閣中書銜。副將白岐山，著免補副將，遇有總兵缺出，儘先提奏。都司陳秉柯等，均著免補都司，以遊擊仍留四川儘先補用。守備馬榮武等，均著免補守備，以都司留於四川儘先補用。千總費成志，著免補千總，以守備仍留四川儘先補用。郎中楊玉書，著免選郎中，以知府選用。知州楊昶等，均著俟補同知直隸州知州後以知府用。知縣俞圻等，均著賞戴花翎。教諭章繼遠，著賞戴五品藍翎。道庫大使張禮辛，著免補本班，以布庫大使仍留四川，歸候補班前補用。從九品羅景星，著免選本班，以縣丞不論雙單月儘先即選。鹽大使銜朝烈等，均著以鹽大使遇缺即選。典史陳延澤，著以府經厯縣丞在任候補。府經厯胡家珍，著歸候補班前先即補。從九品謝三錫等，均著免選本班，以府經厯縣丞留於四川，歸候補班前先補用。未入流陳元植等，均著歸候補班前先補用。未入流銜章乃椿，著以未入流不論雙單月儘先選用。生員車朝楨等，均著以訓導不論雙單月儘先選用；宋華清等，均著以巡檢不論雙單月儘先即選。俊秀孫桐等，均著以從九品分發省分補用。提督李有恆，著賞給該員三代一品封典。總兵劉道宗，著以提督記名，遇有提督總兵缺出，開列在先，請旨簡放。晏忠發著賞給該員祖父母、父母二品封典。叅將李鳳友，著免補叅將，以副將仍留四川儘先補用。遊擊陳洪陞等，均著賞戴花翎。都司朱殿昌，著免補都司，以遊擊儘先前補用。袁玉勝，著免補都司，以遊擊仍留四川儘先補用。袁騰龍等，均著免補都司，以遊擊留於四川儘先前補用。守備劉國政等，均著免補守備，以都司儘先補用。都司李連發等，均著賞換花翎。守備伍坤泰等，均著免補守備，以都司儘先補用。千總聶秀芝等，均著免補千總，以守備儘先補用。把總徐廷龍，著免補把總，以千總儘先補用，並賞戴藍翎。主事文庚，著以直隸州知州分發省分，歸候補班儘先先用。候補同知直隸州知州李嶽恆，著免補本班，以知府仍留四川遇缺儘先前補用。直隸州知州曹紹樾，著歸候補班前遇缺前先補用。知縣李光嶽，著免選知縣，以同知直隸州知州遇缺即選；繆庸等，均著俟補缺後，以直隸州知留於原省，歸候補班前儘先補用。府經厯時守忠，著免補本班，以知縣仍留原省，歸候補班補用，並賞戴藍翎。按察司經厯王德潤，著免補本班，以知縣仍留原省，歸候補班前遇缺儘先補用，並賞戴藍翎。候選府經厯縣丞黃景漢，著免選本班，以知縣分發省分，歸候補班前遇缺儘先補用。餘維嶽等，均著免選本班，以知縣遇缺前先選用。姜贊廷，著免選本班，以按察司經厯分發省分，歸候補班前，遇缺儘先補用，俟補缺後以知縣用。龔啟明，著俟選缺後以知縣用。縣丞王樹，著賞給六品藍翎。從九品李建侯，著免選本班，以府經厯儘先選用。林鼎臣，著免選本班，以府經厯分發省分，歸候補班前，遇缺儘先補用。伍春濚，著免選本班，以縣丞分發省分，歸候補班前，遇缺儘先補用。李道涵等，均著俟選缺後以府經厯縣丞用。生員易震恆等，均著以縣主簿不論雙單月遇缺即選。張和秋等，均著以從九品不論雙單月遇缺前先選用。都司王炘，著賞加叅將銜。陀濬安等，均著以遊擊留於四川儘先前補用。劉玉興，著以遊擊留於四川，無論題推缺出，儘先前即補。孫明泰，著仍歸江南督標，遇有水陸都司缺出，儘先前即補。守備艾爾鴻，著免升都司，以遊擊儘先補用。千總馬文楨，著以都司無論題推缺出，儘先前即補。守備鄭星元等，均著以都司儘先前補用。林春芳等，均著免升守備，以都司儘先補用。千總李志國等，均著以守備儘先前補用。把總行榮等，均著以千總儘先拔補，並賞加守備銜。呂春榮等，均著以千總儘先先拔補，並賞戴藍翎。袁廷楹，著以千總儘先拔補，並賞給該員父母五品封典。外委柏瑞渟等，均著以拔總儘先拔補，白瑞渟並賞加守備銜，黃開泰等三員，並賞戴藍翎。候選同知直隸州知州劉犖光，著分發省分，歸候補班前先用。同知唐紹康，著留於四川，歸候補班前先補用。通判章振椿，著以知州分發省分，歸候補班前先用。州判費秉寅，著以知縣歸候補班前先用。知縣雷銁等，均著賞給五品頂帶。縣丞龔壽澂等，均著俟補缺後以知縣補用。典史沈秉鈞，著以縣丞補用，並賞戴藍翎。從九品蔡鶴書，著以縣丞歸候補班前先用。阮奎，著以縣丞選用。黃成仕等，均著以本班分發省分，歸候補班前先補用。雷載銘等，均著以從九品不論雙單月儘先前選用。叅將何得勝，著免補叅將，以副將儘先推補。遊擊楊洪坤等，均著免補遊擊，以叅將儘先推補，楊洪坤並賞加副將銜。都司末寅，著留於四川儘先補用。郭建祥著免補都司，以遊擊仍留四川儘先補用；何朝良等，均著免補都司，以遊擊儘先推補，並賞換花翎。守備林得勝，著免補守備，以都事儘先補用。千總毛得勝等，均著賞戴藍翎。守備趙連陞等，均著以叅將留於四川儘先補用。遊擊賈定邦，著俟補缺後以叅將儘先升用。陳茂林，著賞換花翎。千總劉佔超，著俟補都司後以遊擊儘先升用。都司譚炳忠，著仍留四川儘先補用。守備呂調鼎，著賞加都司銜。永寗道延祜，著賞加布政使銜。成都府知府朱潮，著開缺以道員留於四川，歸候補班前先補用。知府宜成等，均著賞加鹽運使銜。知縣程熙春，著俟補同知直隸州知州後，以知府歸候補班前先補用，並賞戴花翎。邵坤，著俟補缺後以知州儘先升用，並賞戴藍翎。慶符縣知縣孫定揚等，均著以知州在任候升。同知沈棫，著俟補缺後，以知府歸候補班前先補用，先換頂帶。高縣典史吳東，著以府經厯縣丞在任候升，並賞加布政司理問銜。典史陸炘，著俟補縣丞後以知縣用，並賞加六品銜。從九品吉勒明阿，著以縣丞選用，並賞加六品銜。知縣文爾炘，著不論雙單月遇缺前先選用，並賞加同知銜。鹽大使吳西成等，均著俟選缺後以知縣遇缺前先補用，並均賞加六品銜。同知魏鳴皋，著賞加運同銜。從九品邵澤民，著以府經厯縣丞儘先選用。貢生劉清忠，著以訓導不論雙單月遇缺前先選用。俊秀黃廷詔等，均著以從九品不論雙單月儘先前選用。訓導周允森，著以知縣不論雙單月選用。周國佐等，均著以訓導歸歳貢生本班前先選用。生員伍世芳，著以訓導不論雙單月分發省分試用。縣丞銜吳培榮，著以縣丞不論雙單月分發省分儘先補用。鹽知事張楫等，均著以鹽大使選用。從九品趙樹心，著仍以從九品不論雙單月分發省分，歸候補班前先補用。監生龎作霖，著以從九品不論雙單月分發省分儘先補用。從九品銜馮心誠，著作為監生，以從九品不論雙單月分發省分儘先補用。訓導葉寶林，著以州學正不論雙單月儘先選用。教諭嚴錫琪，並賞加國子監學正銜。從九品孫吉臣，著免補本班，以鹽大使儘先選用。俊秀薜增仁等，均著作為監生，以未入流不論雙單月儘先選用。千總曾樹勳，著以守備儘先補用，並賞換花翎。把總劉家榮等，均著以千總儘先抜補，並賞戴藍翎。武生陳據亭等，均著以把總儘先拔補，並賞給六品翎頂。候選府經厯縣丞宼安平，著賞加六品銜。從九品張學陞等，均著以府經厯縣丞，不論雙單月儘先即選。範萬選，著免補本班，以府經厯縣丞分發省分，歸候補班前先補用。未入流劉資儀，著仍以本班不論雙單月遇缺前先即選。監生李恭寅，著以州吏目不論雙單月即選，並賞加州同銜。朱清熙著以從九品不論雙單月即選。餘著照所議辦理。該部知道。單併發。」，《清穆宗起居注》卷四十一同治十二年十月 光緒二年四月初五日蒙欽派王大臣騐看，六月回省，因管辦西徵新餉出力保奏，二年六月二十四日奉旨：以應升之缺升用欽此，八月補授鄰水縣知縣 光緒四年，署太平縣知縣 署成都縣知縣「丁寶楨片：再，署成都縣事候補知縣鄒放調署遂寧縣知縣，所遺成都縣知縣缺，係附省首邑，政務殷繁，查有奏調斯缺之奉節縣知縣耿士偉，明幹有為，堪以調署。該員正署各任內，並無經徵錢糧未完及承緝盜案已起四叅案件。據藩臬兩司會詳前來。除檄飭遵照外，理合附片陳奏，伏乞聖鑒。謹奏。軍機大臣奉旨：知道了。欽此。」，《申報》Apr301882Num3229⑨光緖八年二月二十九日京報全錄 光緒七年，調署遂寧縣知縣 光緒八年，署梁山縣知縣『「明儒來知德請從祀兩廡摺」。光緒十一年七月初四日。奏為請將故儒從祀文廟以彰聖學恭摺仰祈聖鑒事。竊據前署布政使如山轉據梁山縣知縣鄒放詳準教論張仕文牒稱伏查前明故儒來知德』。《丁文誠公奏稿》卷二十五 光緒八年，題補 萬縣知縣，四月奏改補鄰水縣知縣 光緒十年二月（1884 年），到任鄰水縣知縣，在鄰水縣捕捉強盜，寬待民眾，立規費章程，士民安居樂業，頌其曰「除莠安良」『鄒放。字鶴似。江蘇上元縣監生。光緒十年任，捕盜甚嚴，待民甚寬，立規費章程，四境免書役之擾，竹邑張濠匪之亂，鄰有附從者，約於某日舉事，公覺之，挐獲究治，士民安堵，頌曰「除莠安良」』。〔光緒卅三年〕《鄰水縣續修誌》「頭品頂戴四川總督臣劉秉璋跪奏為改補西昌縣知縣以資治理，恭摺仰祈聖鑒事。竊照寧遠府屬西昌縣知縣許振祥告假回籍修墓，當經臣具題開缺，並宣告所遣之缺係要缺，例應在外揀員調補。於光緒十八年閏六月十六日接準部諮，調三項要缺四川西昌縣知縣許振祥修墓，四月十六日奉旨，應作為四月二十一日行文，依照限八十日減半計算，以五月三十接到部文，作為開缺日期。前以曾任實缺候補知縣鄒放請補，十九年正月初九日復準部諮。查鄒放江蘇監生，由前任四川鄰水縣知縣丁憂服滿，遵例呈請分發四川原省，歸候補班補用，今請補西昌縣知縣。查該員前任四川鄰水縣知縣係選缺，按照定例，曾任選缺呈請分發，仍回原省人員應專以選缺補用，不得請補要缺。所請以候補知縣鄒放補授西昌縣知縣之處，核與定例不符，應毋庸議。」，《申報》Jun271893Num7249⑬光緒十九年五月初七日京報全錄，十二年十二月初五日在任丁艱開缺，請諮回籍守制。 光緒十五年三月初五日服滿起復赴京，遵例呈請仍歸原省，以知縣歸候補班補用。四月十八日，經吏部帶領引見，奉旨：著照例發往。欽此。二十日領照起程，八月二十三日到省。 光緒十九年二月，委署成都縣知縣，在順直賑捐局遵例捐戴花翎。 光緒十九年年十月，題補大邑縣知縣，光緒二十年四月十八日，準吏部諮補大邑縣知縣。 光緒二十年三月，調署萬縣知縣，四月二十四日到萬縣署任。 光緒二十一年八月，準調補華陽縣知縣，署成都縣事「查有大邑縣知縣鄒放，年五十八歲，係江蘇江寍府上元縣人。由監生尊籌餉例報捐州判，指分四川試用。同治十年六月二十日到省，因攻克雲南大理府城，在事出力保奏，十二年十月初五日奉旨：免補本班，以知縣仍留原省，歸候補班前先補用。欽此。加捐同知銜。光緒元年十二月赴部引見，二年四月初五日蒙欽派王大臣騐放，初九日領照起程，六月回省，因管解西征新餉出力保奏，六年六月二十四日奉旨：以應升之缺陞用。欽此。八年四月奏補鄰水縣知縣，七月初五日奉旨允准。十年二月到任。十二年十二月初五日在任丁艱開缺，請諮回籍守制。十五年三月初五日服滿起復赴京，遵例呈請仍歸原省，以知縣歸候補班補用。四月十八日，經吏部帶領引見，奉旨：著照例發往。欽此。二十日領照起程，八月二十三日到省。十九年二月，委署成都縣知縣，在順直賑捐局遵例捐戴花翎。十月，題補大邑縣知縣。二十年三月，調署萬縣知縣。四月十八日，準吏部諮補大邑縣知縣，是月二十四日到萬縣署任。該司等查該員鄒放，明白穩練，前在鄰水縣任內，循聲卓著，現署萬縣知縣，辦理裕如，以之調補華陽縣知縣，實堪勝任。其各任內並無降革留任展叅案件，具餘因公處分，例免核計，人地實在相需。合無仰懇天恩，俯念要缺需員，敕部核覆，准以大邑縣知縣鄒放調補華陽縣知縣，洵於地方有裨。如蒙俞允，該員係實缺知縣，調補華陽縣知縣，銜缺相當，毋庸送部引見。所遣大邑縣知縣係繁難中缺，川省現有應補人員，應請扣留外補。是否有當，理合恭摺具奏，伏乞皇上聖鑒訓示。再，該員鄒放各任內奉到叅罰，除將光緒二十年八月十六日欽奉恩詔以前寬免不計外，別無降革留任展叅案件。此案應以光緒二十一年二月二十九截缺之日起限，按照酌改題缺定限章程，四川限七十日，除小建一日，應扣至五月十一日限滿。該司等於四月初四日詳員請補，係在限內，合併陳明。謹奏。奉硃批：吏部議奏。欽此。」，《申報》Aug91895Num8011⑬光緒二十一年六月初八日京報全錄。 光緒二十一年，署綿竹縣知縣「鹿傳霖片：再，崇寧縣知縣姚良椿丁憂遺缺，查有緜竹縣知縣李蓮生堪以調署。所遣緜竹縣知縣缺，查有現署成都縣事華陽縣知縣鄒放堪以調署。該員等正署各任內，並無經徵錢糧未完辰叅及承緝盜劫已起四叅案件。據藩臬兩司會詳前來。除分檄飭遵外，理合附片具陳，伏乞聖鑒。謹奏。奉硃批：吏部知道。欽此。」，《申報》Sep41896Num8399光緒二十二年七月十七日京報全錄 光緒二十四年，署安縣知縣，同年署西昌縣知縣「現署絲竹縣知縣、本任華陽縣知縣鄒放，明白幹練，堪以調署西昌縣知縣。」，《宮中檔光緖朝奏摺》第 10 卷 光緒二十六年三月二十四日，到任華陽縣知縣『己巳 又諭、前據御史王乃徵、高枏先後奏參、四川藩司員鳳林、知府阿麟等及文武各員。當經諭令奎俊確查。茲據查明覆奏。 本任華陽縣知縣鄒放、查無貪酷確據。著開缺檢視。其餘文武各員。既據奏稱均無不合。著免其置議』。《大清德宗景皇帝實錄》卷之五百五。光緒二十八年壬寅九月戊午朔「內閣奉諭旨：前據御史王乃徵、高相先後奏叅四川藩司員鳳林、知府阿麟等及文武各員，當經諭令奎俊確查。茲據查明覆奏，調任四川布政使員鳳林，精力尚健，並無溺職營私情事，應無庸議。候補知縣周鎔，信用門丁，被控有案；江安縣知縣楊燮吉，心術不端，巧於謀利；候補知縣商汝幹，嗜酒失檢，任用匪人；候補知縣羅楨，操守難信，物議沸騰，著一併革職。長甯縣知縣鄭毓珉，查無劣跡，惟長甯現值多盜，著另行改調。候補知縣魏時璟，勘明竊案，未經稟報，著交部議處。成都府知府阿麟，信任家丁，致招物議，永甯縣知縣楊昱，庸燸無能，不知振作，均已另案革職，應無庸議。開縣知縣鄧元鏸、納谿縣知縣許時中，行止均屬有虧，著一併革職。本任華陽縣知縣鄒放，查無貪酷確據，著開缺察看。留川補用道朱上洲，誤收匪徒，用人不慎，著革去道員二品頂戴，以知府歸部選用。鹽亭縣知縣王永平，罔知檢束，嘖有煩言，著即行革職。其餘文武各員，既據奏稱均無不合，著免其置議。餘著照所議辦理。該部知道。」，《清德宗起居注》卷六十六光緒二十八年九月 光緒二十七年，遵山西振捐例捐加知府銜 光緒二十七年，署涪州知州，衙門火災，百姓為之培修，能得民心，但為長官劣吏彈劾丟官『涪州陝西舉人張鐸至川東道，挾權任，數辦洋務得民心。江蘇鄒放，歷任大縣，老，坐劣吏劾。然予 吳光耀 嘗以公事同見長官，長官強作態，矯詞為是非，鄒放質直折之，舉坐為快。涪州衙門火，百姓為培修，猶能得民心。』。吳光耀《西藏改流本末記》『壬辰 諭軍機大臣等。有人奏。 現署涪州知州鄒放。貪酷逢迎。 請一倂飭查各等語。著奎俊按照所㕘各節。確切查明。據實具奏。毋稍徇隱。原片均著鈔給閲看。將此諭令知之』。《大清德宗景皇帝實錄》卷之四百九十八光緒二十八年壬寅夏四月辛卯朔 光緒二十八年九月，補授東鄉縣知縣「又奉諭旨：錫良奏特叅庸劣不職文武各貟一摺。四川署酉陽州知州綿州直隸州知州餘維嶽，政治懈弛，不勝繁劇；巴縣知縣傅松齡才具𨃃蹷，難勝繁要；東鄉縣知縣鄒放敷衍塞責，毫無實際；射洪縣知縣蔣熊公事隔膜，受人欺朦；西充縣知縣郭長年辦事顢頇，毫無振作；鹽源縣知縣王春澤膽怯才庸，不勝邊要，均著開缺另補。即用知縣王曜南遇事退縮，不知奮勉，鄭揆一才具昏庸，難膺民社，惟文理尚優，著以教職歸部銓選。溫江縣知縣鄧爾棨縱勇誣良，治獄草率；榮經縣知縣松濤才職庸闇，辦事糊塗，委管察未多糧務候補知縣謝文藻，冒銷弊混，利令智昏；試用鹽大使陳禮，抽釐舞弊，均著即行革職，缷管裡塘糧務試用通判餘應詔，遇事張皇，幾誤大局；前署廣元縣典史彭述，詐贓搕索，試用典史任廷璠，膽大妄為，邱恩霈隱匿盜贓，均著革職，永不敘用。署酉陽州州判試用府經厯劉同方，縱差釀命，著革職歸案審辦。前裡塘守備補用遊擊張世彥，聞風擅退，罔顧軍律。酉陽營遊擊陳飛鵬，性情昏暴，舉止乖張；靖遠營遊擊楊佔清，貪縱狡玩，不恤兵士，候補千總李宗笏，狡詐貪婪，行為鄙劣，著一併革職。張世彥情節較重，並著發往軍臺効力贖罪，以示懲儆。餘著照所議辦理。該部知道。」，《清德宗起居注》卷七十三光緒三十一年十二月「又奉諭旨：趙爾豐奏考察文武各員分別舉劾一摺。四川成都府知府髙增爵、署敘州府知府候補知府毛玉麟、綿州直隸州知州柴作舟、資州直隸州知州宋聯奎、候補直隸州知州何丙晟、合州知州桂梁材、署成都縣知縣仁壽縣知縣王棪、署華陽縣知縣眉州直隸州知州鍾壽康、巴縣知縣耿葆煃、署富順縣知縣酉陽直隸州知州申轔、廣元縣知縣端秀、署廣安州知州王銓、定遠縣知縣何承道、合江縣知縣夏與賡、達縣知縣廣厚，均著傳旨嘉獎。捐升道員新都縣知縣劉朝鎔貪鄙狡詐，庇匪殃良，著革職永不敘用。候補知府王葆恆貪鄙巧滑，聲名素劣。另補直隸州知州桂天培信任家丁，民多受害。長壽縣知縣唐我圻苛虐任性，民怨沸騰；永川縣知縣吳運鴻，利令智昏，廝僕用事；丹稜縣知縣張景旭，性情貪鄙，不知大體；試用知縣劉文增，貪利忘義，久著劣聲；候補知縣馬壽祺，習染卑鄙，操守難信；大挑知縣孫積善，使酒濫刑，殘民以逞；試用知縣趙瑋，奔競素工，貪婪無饜；吳麟昌躁妄幹求，辦事草率；另補知縣鄒放虐政害民，銜怨次骨；試用知縣徐敬武，卑鄙貪汙，遇案婪索；候補知縣楊士橒、心地不明。精力巳憊。羅毅威、心性輕浮。從公不謹。王中溢、性情躁妄。擅作威福。另補知縣饒敦秩、嗜好甚深。政事廢弛。試用通判張益謙、知縣蕭敷灼、府經厯郭連雲、均行止不端。有玷官箴。候補府經厯張肇修、居心傾險。不堪造就。前成都府司嶽李廷瑛、昧於大義。劣跡多端。卭州火井漕巡檢張勛、聲名狼籍。屢被控告。華陽縣典史馮時懋、行為苟且。頗著劣聲。松潘中營遊擊唐志林、任性妄為。不知檢束。越嶲營守備王日昇、貪狡縱肆。侵吞兵餉。候補守備趙花鳳、性情橫暴。被控有案。均著即行革職。候補同知柏震蕃、心地不清。性復猥鄙。大竹縣知縣宋萬選、苛刻鄙瑣。舉動乖張。鹽亭縣知縣雷恩溥、舉止輕率。有失觀瞻。候補知縣天震翮、小有才能，罔知大體。高維寅、治理敷衍，習於怠我。黃大琮、聽斷不明，性情茍且。另補知縣田廣恩、庸闇猥瑣，不知治理。均著以縣丞降補。候補知縣曾福謙、闒冗無能，所至竭蹶。即用知縣周長清、庸陋鄙嗇，難勝民社。均著以教職歸部銓選。天全州知州熊朝濱、才既竭蹶。性復乖張。清溪縣知縣孫廷寀、提用公款，自便私圖。西昌縣知縣濮景賢，被控有案，聲名平常，均著開缺另補。餘著照所議辦理。該部知道。」，《清德宗起居注》卷七十六光緒三十三年六月『癸亥 諭內閣、錫良奏、特參庸劣不職文武各員一摺。。東鄉縣知縣鄒放、敷衍塞責。毫無實際。。均著開缺另補』。《大清德宗景皇帝實錄》卷之五百五十三光緒三十一年乙巳十二月『丙子 諭內閣、趙爾豐奏、考察文武各員。分別舉劾一摺。 另補知縣鄒放、虐政害民。銜怨刺骨。均著即行革職。』。《大清德宗景皇帝實錄》卷之五百七十五光緒三十三年丁未六月庚申朔「查有曾任華陽縣開缺察看知縣鄒放，現年六十六歲，江蘇上元縣人，由監生，遵籌餉例報捐州判，指分四川試用，同治十年六月二十日到省，因攻克雲南大理府城在事出力保奏，十二年十月初五日奉旨：免補本班以知縣仍留原省歸候補班前先補用，欽此，加捐同知銜，光緒二年四月初五日蒙欽派王大臣騐看，六月回省，因管辦西徵新餉出力保奏，二年六月二十四日奉旨：以應升之缺升用欽此，八月補授鄰水縣知縣，十年二月到任，十二年十二月初五日在任丁艱開缺，回籍守制，十五年三月初五日服滿起復赴京，遵例呈請仍歸原省以知縣歸候補班補用，四月十八日引見奉旨著照例發往欽此，八月二十三日到省，十九年遵順直振捐例捐戴花翎，二十年四月準補大邑縣知縣，八月十五日恭逢恩詔賞加一級，二十一年八月準調補華陽縣知縣，因辦理十八九兩年順直振捐案內出力保奏，二十三年二月二十三日奉旨以直隸州知州補用欽此，二十六年三月二十四日到華陽縣任，二十七年遵山西振捐例捐加知府銜，是年舉行大計，保薦卓異旋被言官叅奏，經前督臣奎俊查無確據，請開缺察看，二十八年九月十二日奉上諭：開缺察看。欽此。核計奉文在先，缺出在後，例得請補。奴才到任未及三月，例不註考。據藩、臬兩司會看得該員鄒放老成穩練，政治明通，現署成都首縣，辦理裕如，以之請補東鄉縣知縣，人地相宜，實堪勝任，會詳請奏前來。合無仰懇天恩，俯准以另補知縣鄒放補授東鄉縣知縣，以資治理。該員請補不積各項班次之缺，係要撤回。今請補無字缺知縣，銜缺相當，毋庸送部引見，亦無庸另請實授。所有揀員酌補簡缺知縣緣由，除諮部外，照章改題為奏，恭摺具陳，伏乞皇太后、皇上聖鑒，飭部核議。再，此案查該員前次正署各任，並無降革留任處分，及經徵錢糧未完，承緝盜案已起四叅案件，扣至二十九年十一月初十日限滿，係在限內請補，合倂宣告。謹奏。奉硃批：吏部議奏。欽此。」，《申報》Jan161904Num11045 光緒二十九年，署成都縣知縣「署成都縣何承道累見上憲辭請交卸，言無力墊賠，已委開缺另補知縣鄒放鶴司馬署理。」，《天津大公報》Sep251903Num454中外近事四川。 註釋 Category 清朝鄰水縣知縣 Category 清朝華陽縣知縣 Category 清朝四川東鄉縣知縣 Category 清朝梁山縣知縣 Category 清朝萬縣知縣 Category 清朝成都縣知縣 Category 清朝遂寧縣知縣 Category 清朝西昌縣知縣 Category 清朝大邑縣知縣 Category 清朝涪州知州 Category 上元人 Category 清朝監生